හැත්තෑව දශකයේ එකට පලාලි කඳවුරේ සේවය කළ නිලධාරීන් සහ සෙසු නිළයන් බොහෝ දෙනෙකු අද අප අතර නැත. ජීවත්ව සිටින කීප දෙනාටත් ඒ අතීතය අමතක වූවා සේය. කොටින්ම ටැෆායි ඩියුටිය අමතකය. ඒ දිනවල එක කල්දරමේ බත් කමින් එක බිලට් එකේ දවස ගත කළ හිතවතුන් සෑම දෙනාම වාගේ සී සී කඩ විසිර ගොස් ඇත. ලංකාව කුඩා වුවත් වසර හතළිහකින්වත් නොදුටු උදවියද ඇත. ගුවනින් පැමිණි හමුදා රියකට ගොඩවී යාපනය පුරා සංචාරය කළ බොහෝ දෙනෙකු රටේ සිටියත් මේ වෙනවිට ඔවුන්ටත් අපගේ මුහුණු අමතකවී ගොස් ඇතැයි සිතෙන්නේය. පලාලි කඳවුරෙන් වාහනයට නංවාගෙන වැල්වැටිතුරේ හරහා පේදුරුතුඩුවට ගොස් ප්‍රදීපාගාරය බලා ආපසු කන්කසන්තුරේ ඔස්සේ කීරිමලේට ගොස් නාන තඩාගයේ ළඟ ටික වේලාවක් ගත කර පොන්නාලේ ඔස්සේ කරෙයිනගර් පසුකර මානිපායි හරහා යාපනය නගරයට පැමිණීම පොදු මාර්ගයයි.
හැත්තෑව දශකයේ එකට සේවය කළේ කුමන කඳවුරේද?
පලාලි කඳවුරේ